
Techninė specifikacija ir poreikis 

	
Prekių, paslaugų ar darbų apibūdinimas


	Eil. Nr.
	Pavadinimas
	Kiekis

	Techniniai parametrai

	1. 
	Vienkartinės kempinės impregnuotos plovikliu
	18240 vnt.
	Vienkartinės impregnuotos kempinės skirtos globos įstaigos gyventojų kasdienei asmens kūno higienai užtikrinti. Kempinės turi būti tinkamos įvairių tipų odai, įskaitant jautrią, sausą ir vyresnio amžiaus žmonių odą, taip pat asmenims, kuriems reikalinga nuolatinė arba dalinė slauga ir (ar) pagalba atliekant asmens higienos procedūras.
Kempinės turi atitikti šiuos reikalavimus:
· būti skirtos vienkartiniam viso kūno prausimui;
· būti impregnuotos švelniu prausiamuoju losjonu / geliu, skirtu žmogaus odos higienai;
· būti tinkamos naudoti tiesiogiai ant žmogaus odos;
· būti tinkamos naudoti be papildomo prausiklio ar muilo;
· impregnavimo losjonas turi būti švelnus odai ir tinkamas kasdieniam naudojimui;
· impregnavimo losjono pH turi būti ne mažesnis kaip 5,5;
· kempinė turi būti minkšta, elastinga, patogi naudoti ir tinkama švelniai odai;
· naudojant pagal paskirtį, kempinė neturi braižyti, plėšti ar kitaip mechaniškai žaloti odos;
· kempinė turi būti pakankamai sugerianti, kad ją būtų patogu naudoti atliekant viso kūno higienos procedūrą;
· kempinės medžiaga ir impregnavimo losjonas turi būti tinkami kasdieniam naudojimui;
· kiekviena kempinė turi būti supakuota individualiai, po 1 vnt., užtikrinant higienišką laikymą ir naudojimą.
Impregnavimo losjonas turi atitikti šiuos reikalavimus:
1.1. Draudžiamos medžiagos kurių negali būti impregnavimo losjono sudėtyje (INCI sąraše):
· parabenų;
· formaldehido ir formaldehidą atpalaiduojančių konservantų;
· ftalatų;
· triklozano (Triclosan);
· fenoksietanolio (Phenoxyethanol);
· izotiazolinonų, įskaitant Methylisothiazolinone (MI) ir Methylchloroisothiazolinone (MCI);
· sintetinių polimerinių mikroplastikų.
1.2. Kvapiosios medžiagos ir dažikliai
· produktas turi būti be pridėtinių kvapiųjų medžiagų (bekvapis);
· sudėtyje neturi būti sintetinių dažiklių.
Kempinės matmenys:
· ilgis – ne mažesnis kaip 12 cm ir ne didesnis kaip 15 cm;
· plotis – ne mažesnis kaip 7 cm ir ne didesnis kaip 10 cm;
· storis – ne mažesnis kaip 2 cm ir ne didesnis kaip 5 cm.




1.Kokybės ir saugos reikalavimai: 
1.1. Tiekiamos prekės turi būti naujos, nenaudotos, tinkamos naudoti pagal paskirtį ir atitikti galiojančius Europos Sąjungos bei Lietuvos Respublikos teisės aktų reikalavimus.
1.2. Gaminio sudėtyje naudojamos cheminės medžiagos turi atitikti Europos Parlamento ir Tarybos reglamento (EB) Nr. 1907/2006 (REACH) reikalavimus.
1.3. Gaminyje ir jo pakuotėje negali būti naudojamas aerobiškai skaidus (oxo-degradable) plastikas.
1.4. Jeigu gaminyje naudojamas sintetinis pluoštas arba plastiko sudedamosios dalys, gaminys turi atitikti jam taikomus Europos Sąjungos ženklinimo reikalavimus ( Ant gaminio pakuotės privaloma aiškiai matomoje vietoje išspausdinti oficialų ES logotipą (vėžliukas ir perbrauktas gaminys). Šis ženklas įspėja vartotoją, kad gaminyje yra plastiko, žalingo jūros aplinkai, ir kad jo negalima mesti į tualetą).
1.5. Prekė turi būti tinkama naudoti sveikatos priežiūros ir socialinės globos aplinkoje, kai būtina užtikrinti aukštą higienos lygį ir sumažinti kryžminės taršos riziką.

2. Perkančioji organizacija vykdo žaliąjį pirkimą. 

2.1. Aplinkosauginiai kriterijai  vienkartinėms kūno kempinėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4 punkto 4.4.4.1. papunkčiu pagaminti, tiekti ir (ar) naudoti, paslaugai teikti ar darbams atlikti sunaudojama mažiau gamtos išteklių ir (ar)  sudėtyje yra pakartotinai panaudotų ir (ar) perdirbtų medžiagų.
2.2.  Aplinkosauginiai kriterijai   pakuotėms nustatomi vadovautis  Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1. punktu yra Produktų, kurių viešiesiems pirkimams ir pirkimams taikytini  aplinkos apsaugos kriterijai, sąraše, nurodytame Tvarkos aprašo aprašo 2 priedo II skyrius ,,Pakuotės“, nebent tai prieštarauja higienos normoms.

2.3.Pirminė plastikinė, skaidri pakuotė- skaidraus plastiko maišeliai/plėvelė  privalo būti laikoma perdirbamąja pakuote pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.
Siūlomos prekės pirmo lygio pakuotė ir jos dalys turi būti pagamintos taip, kad jas būtų galima pakartotinai naudoti, perdirbti ar kitaip naudoti, o pakuotė pažymėta tai patvirtinančiais simboliniais ženklais. Ant pakuotės turi būti aiškiai nurodytas plastiko medžiagos identifikavimo kodas (pvz., 04 LDPE arba 05 PP), palengvinantis rūšiavimą.
· Medžiagos ribojimas: Draudžiama naudoti PVC (polivynilchlorido) plastiką, naudoti LDPE (mažo tankio polietileną) arba PP (polipropileną).
· Perdirbtas plastikas:  skaidri pakuotė turi būtų pagaminta iš ne mažiau kaip 30–50 % perdirbto plastiko žaliavos (tai atitinka naujausias ES PPWR reglamento tendencijas). 
Pateikti:  
· Tiekėjo ar gamintojo dokumentus, įrodančius, kad pakuotės yra homogeniškos ir (ar) atitinkamai paženklintos; 
· Kitus lygiaverčius įrodymus.
2.3.  Antrinės pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos.
Sutarties vykdymo metu pateikti:
 - gaminio Saugos duomenų lapus (SDL), patvirtinančius ploviklio cheminę sudėtį ir skaidumą;
-  pateikti prekės antrinės pakuotės tinkamumą perdirbti (perdirbamumą) ir (ar) vienalytiškumą (homogeniškumą) patvirtinančius dokumentus:  Gaminio techninę specifikaciją ir gamintojo atitikties deklaraciją dėl pakuotės perdirbamumo arba lygiaverčius dokumentus.

2.5. Tiekėjas, vykdydamas sutartį, turi:
· mažinti popierinių dokumentų naudojimą;
· dokumentus, susijusius su prekių tiekimu, teikti elektroniniu formatu;
     2.6. Dokumentai turi būti pateikti lietuvių kalba arba su vertimu į lietuvių kalbą.
       3. Kiti reikalavimai: 
3.1. Pirkėjas įsipareigoja nupirkti prekių ne mažiau kaip už 80 proc. pagrindinės sutarties kainos.
3.2. Prekės turi būti pristatomos į Pirkėjo nurodytą globos namų padalinį arba sandėliavimo vietą.
3.3. Tiekėjas turi užtikrinti, kad prekės būtų pristatomos nepažeistos, tinkamai supakuotos ir tinkamos naudoti.
3.4.  Prekės pristatomos vieną (1) kartą per mėnesį nuo 9.00 iki 15.00 val., jeigu šalys nesusitaria kitaip.
3.5.Planuojama sutarties vykdymas nuo  pasirašymo dienos ir galioja 12 mėn.
3. Pirkimo maksimali kaina  2593,72  (Eur be PVM) – 3283,20  (Eur su PVM)

